
Antecedents generals 


Cap a finals del regnat dels Austries, cal reconèixer que la situació general de 
la mineria deixava molt a desitjar. 

Llevat de les colònies ultramarines, on s'explotaven principalment. les. fabulo- 
ses mines d'or peruanes i les d'argent mexicanes, els productes de les quals eren sis- 
temàticament enviats cap a la metròpoli, als territoris peninsulars de Ja Corona l'en- 
darreriment de la mineria era francament notable. 

L'Estat explotava directament alguns jaciments, tals com els de Falset, 
Riotinto, Linares, Guadalcanal o Marbella, mentre que d'altres, pocs i repartits per 
tot el territori peninsular, eren beneficiats per particulars. La major part del mineral 
extret en totes aquestes mines era coure i plom argentífer, també cal destacar les 
mines d'estany de Zamora i les de ferro del País Basc, Navarra i Galícia. 

L'organisme oficial encarregat del control d'aquesta producció era la inope- 
rant Junta de Minas, creada el 16 de gener de 1624 per Felip IV. Aquesta entitat va 
tenir una tortuosa trajectòria, va ser dissolta, reconstituida i reformada en diverses 
ocasions, però en cap moment de la seva existència no arribà a oferir una política 
seriosa de foment, ni tan sols a establir un control sistemàtic sobre les explotacions 
existents, ja que el desconeixement de la realitat minera del moment era pràctica- 
ment total. 

La situació a Catalunya, sense ser espectacular, era lleugerament. millor que a 
la resta. A l'empar de les nostres pròpies lleis, hi havia un actiu comerç de minerals 
que eren exportats des de Barcelona. Una gran part d'aquest comerç es basava en la 
sal extreta a Gerri, Tragó i Cardona. 

La calamitosa guerra de Successió i l'arribada dels Borbons van malbaratar 
aquestes tímides manifestacions, que no tornarien a donar-se en molt de temps, ja 
que, en fer-se'n càrrec la Junta de Minas, no es féu res de profit en aquest sentit. 

No és fins al regnat de Ferran VI que comença una revifalla general de la mi- 
neria. El marquès de la Ensenada suprimeix la fossilitzada Junta de Minas i crea al 
seu lloc la Junta de Comercio, Moneda y Minas, caracteritzada per un sentit més. - 
dinàmic i operatiu en els seus plantejaments. 

Un dels primers passòs fets per aquesta nova Junta fou la confecció d'una es- 
tadística general de les mines existents en explotació, car considerava, amb molt 
bon criteri, que el coneixement exacte de l'estat de la indústria minera havia de ser 
la base per a una veritable reforma dinamitzadora. 


Primera notícia sobre mines santjustenques 
Aquesta ingent tasca de catalogació fou extremament laboriosa, ja que es va 
trigar més de vint anys a poder reunir totes les dades. Finalment, l'any 1786, ja reg- 


nant Carles HI, es va poder considerar que es coneixia oficialment l'estat general de 
la mineria espanyola en la seva major part. 

És justament en aquesta època de catalogació sistemàtica, quan tenim les pri- 
meres notícies sobre la situació minera al nostre terme. 

Francisco de Zamora, enviat pel govern a Catalunya per tal de fer un informe 
tan detallat com es pugui sobre la realitat d'aquests territoris, presenta un quiestiona- 
ri al nostre rector, Alonso de Castilla i Mufiiz, el qual hi respon, fent constar, pel que 
fa a la mineria, el segient: 

4Se encuentran tres especies de minas: de plomo, de varniz (sic) y de tierra 
negra que sirve para tintes groseros. Esta última se beneficia en el día, pero las otras 
dos estan enteramente abandonadas.. 1 

Aquesta descripció, com que és feta per un capellà, persona culta però profana 
en la matèria, ens pot semblar superficial i una mica confusa. Una mina de plom i 
una mina de vernís són una mateixa cosa: el sulfur de plom o pedra galena també 
era conegut amb el nom d'alcohol, licor o vernís de terrissaires, ja que s'emprava, 
reduit a pols, per a obtenir l'esmaltat de les peces ceràmiques. Aquesta duplicitat 
d'un mateix concepte pot obeir segurament a la transcripció literal de les explica- 
cions rebudes pel rector dels mateixos explotadors dels jaciments o dels seus veins. 
Pel que fa a la etierra negrax, molt probablement es refereixi al diòxid de manganès 
o pirolusita, frequent, encara que en petites quantitats, a les llicorelles del 
Collserola. 

Fins bastants anys més tard, no tornarem a tenir cap altra nova sobre les possi- 
bles explotacions mineres a Sant Just. 


Evolució de la mineria durant la primera meitat del segle XX 


La Guerra Gran (1793-1795) aquí a Catalunya, i la posterior guerra del 
Francès (1808-1814) en tot el Regne, van suposar l'estancament total d'aquella inci- 
pient economia minera. 

A les acaballes d'aquesta darrera guerra, les Corts de Cadis van començar a 
preparar el rellançament de la mineria, dictant mesures per al seu foment i creant 
una escola de mines a Almadén, per disposar d'un cos de facultatius que vetllés per 
un progrés racional en l'explotació de Ja riquesa minera del Regne. 

Aquesta escola d'Almadén fou el bressol de tota una gemació d'enginyers de 
mines, als quals devem la modernització que va experimentar la mineria en el de- 
curs dels anys seguents. 

Durant el regnat de Ferran VII es va organitzar la Dirección General de Minas 

-i es va publicar el 4 de juliol de 1825 un reial decret, complementat per la instrucció 
del 8 de desembre d'aquell any, en virtut dels quals totes les mines del Regne eren 


1. CARDONA, Daniel, i FÀBREGUES-BOIXAR, Oriol de, Sant Just Desvern durant el segle XVIID, 
SJDUPIUH, pàg. 235, on es comenta el ms. 2.469 de la Biblioteca de Palacio (Madrid), eNoticias para la 
historia de Catalufia-, fols. 452-458 (resposta d'Alonso de Castilla y Muiiiz a l'alnterrogatorios de 
Francisco de Zamora, 1789). 

considerades propietat de la Corona i no podia beneficiar-les ningú que no hagués 
obtingut una especial autorització per part del monarca. 

Tot i aquestes fortes mesures, el progrés obtingut per la mineria fou realment 
notable. A títol d'exemple, valgui fer constar que en els treballs d'extracció de plom 
en tota la Península s'ocupaven en aquells moments més de 10.000 persones, i es 
calculava la producció total en uns 600.000 quintars anyals de mineral brut.2 

A Ja mort de Ferran VH esclatà la primera guerra Carlina (1833-1840), la qual, 
novament, va venir a refrenar el procés de creixement de la mineria. 

En acabar aquesta guerra i quedar en el poder un govern marcadament liberal, 
el nou ordre de coses va potenciar una nova època d'expansió. 

Es en aquestes dates quan tornem a tenir coneixement de les activitats mineres 
al nostre terme. 


L'època de les mines de plom 


Durant l'any 1841, alguns individus emprenedors comencen a fer prospec- 
cions a Sant Just, localitzen diversos jaciments i sol.licitar del governador civil de la 
província la seva concessió. 

Així, Honorat Gelonch, veí de Barcelona, obté l'enregistrament d'una mina de 

plom a la qual posa el nom de eLa Perlar, situada a la muntanya de Sant Pere 
— Màrtir, en terres del marquès de Villel (els marquesos de Villel posseien al nostre 
terme la casa coneguda amb el nom del Maset o can Baró, també les valls dels to- 
rrents de l'Infern o de fa Font del Rector, de la Font del Ferro i la capçalera del tor- 
rent Bo o Embut de la Font Beca).3 

El 27 de setembre de 1841 Miquel Estapé, alcalde de Sant Just, rep un ofici 
enviat per Amàlio Maestre, enginyer de Mines a l'escola d'Almadén i eminent geò- 
leg (deixeble d'Abraham Gottlob VVerner a l'Escola Tècnica Superior de Freiberg), 
que actuava com a cap de la Inspecció de Mines d'Aragó i de Catalunya, situada a 
Tarragona, en el qual li diu que la mina ala Perla, ha estat enregistrada per 
Gelonch i li encarrega que publiqui un ban que adjuntava amb l'objectiu de posar- 
ho en coneixement general, i d'informar-ne alhora l'apoderat del marquès de Villel. 
El document donava el termini de vuit dies per a poder presentar les oportunes re- 
clamacions, temps previst per la llei d'aleshores.4 

El mateix succeeix amb una mina de plom argentífer, anomenada 4La Justas, 
situada en els mateixos terrenys, propers a can Baró, i declarada per Jaume Ricart, 
veí de Barcelona, en representació d'una determinada companyia minera de Ja qual 
és el president 3 


2. Enciclopedia universal ilustrada europeo-americana, Hijos de J. Espasa, Editores, tom 35, pàg. 358. 
3. Registre de la Propietat d'Esplugues de Llobregat (en endavant RPELL), tom 484, llib. 17, finca 273. 


4. AHM, carp. 234-11, llig. 111, doc. 77. 
5. AHM, carp. 234-11, llig. 111, doc. 87. 

El consistori santjustenc segueix en ambdós casos les instruccions rebudes. 
Sembla, però, que aquestes dues mines no van arribar a prosperar, car no ha apare- 
gut cap altra dada posterior que ens pugui indicar llur continuitat. 

Les prospeccions al nostre terme van continuant, i d'aquesta manera trobem 
que l'any seglient apareixen dues noves mines a Sant Just: 

El 22 de gener de 1842 l'alcalde Josep Carbonell rep una nova notificació de 
Maestre informant-lo que Gaietà Urpí, veí de Sant Vicenç de Sarrià, ha enregistrat 
una mina d'alcohol (mina de sulfur de plom, tal com hem vist abans), a la que ha 
posat el nom de aNuestra Sefiora de la Buena Esperanza-, localitzada en terres de 
Miquel i Pau Carbonell.ó 

Pocs dies després, el 9 de febrer de 1842, el consistori santjustenc és avisat un 
altre cop de l'alta d'una nova mina al nostre terme: es tracta d'una mina d'utilitat 
imprecisa (evarios metalesx) anomenada aMacisar, i que Llorenç Pahissa, veí de 
Sant Feliu de Llobregat, ha enregistrat. Aquesta mina és situada al torrent de Can 
Fatjó. 7 

En tots dos casos l'Ajuntament segueix els tràmits de rigor, però de la possible 
continuitat d'aquestes mines, com de les altres dues anteriors, tampoc no se'n sabrà 
mai més res. 


DATA: 1896 
FONT: 4La Natures 
TEMA: Gravat de l'època presentant uns miners en plè procès d'excavació. 


6. ABM, carp. 234-11. llig. 111, doc. 92. 
7. AHM, cap. 234-11, llig. 111, doc. 93. 

DATA: Segona meitat del segle XIX. 
FONT: eHistoria de las comunicacioness Volum I. Editorial Salvat. 
TEMA: Transport de materials en una galeria de mina. 


Interrupció d'activitats 


Aquesta primera florida de Ja mineria al nostre poble queda sobtadament talla- 
da en aquest punt. Som a l'any 1842, i tant Barcelona com les seves rodalies es tro- 
baran immergides en un període d'especial agitació. 

El dilluns 14 de novembre comença la insurrecció republicana de Barcelona, 
que acabarà amb l'arribada d'Espartero i el bombardeig de la ciutat. La Junta 
Suprema de Barcelona decretarà el 27 de juny de 1843 l'enderrocament de les mu- 
ralles, caurà la regència d'Espartero, hi haurà noves agitacions a Barcelona amb la 
Jamància, i la convujsió amb el setge de la ciutat pel general Prim, i un nou bombar- 
deig per l'artilleria del general Sanz el 20 de novembre de 1843. 

La segona guerra Carlina, dita dels Matiners (1848-1849), vindrà també a in- 
fluir en aquesta manca d'activitat minera al nostre poble. 

Mentrestant, en l'àmbit estatal, la mineria. havia- anat creixent. d'una manera 
força remarcable. L'any 1849 hi havia 6.465 mines concedides, de les quals 785 es- 
taven en producció i ocupaven unes 25.000 persones en els treballs d'extracció.8 

El 31 de juliol d'aquell mateix any va entrar en vigor una llei de mines que 
seria vàlida durant deu anys, i que serviria de base per a confeccionar tota la legisla- 
ció posterior sobre la matèria. 

Cal esperar fins l'any 1854 per a trobar altre cop noves sobre les mines sant- 
justengues. 


8. Ministerio de Fomento, eMemoria relativa de la Dirección General de Agricultura, Minería y 
Montes.s. Madrid, 1912 : 

FONT: Grup espeleològic Rats Penats. 


TEMA: Detall de la galería de la mina del torrent de l'Infern (n2 2 del present catà- 
leg) 

L'època de les mines de coure. La mina eVenturax 


El 2 de maig, des del govern de la província, M. Ordófiez envia a l'alcalde 
Jaume Pedrosa la notificació que Antoni Carbó, en nom d'una societat minera crea- 
da expressament per a tal finalitat, ha enregistrat una mina de sulfur de coure al nos- 
tre terme municipal. Es diu 4La Flor Solitarias i es troba a les rodalies de la font del 
Rector, en el mateix torrent 2 

Els tràmits administratius es fan segons el que marca la llei i la societat presi- 
dida per Carbó comença els treballs extractius. 

Sembla que la veta de coure d'aquesta mina no devia ser tan rica com en un 
principi havien pogut pensar els seus explotadors, ja que trobem que, no gaire des- 
prés, els treballs extractius estan aturats i abandonats. 

L'autoritat civil, davant d'aquest abandó, commina la societat minera de dLa 
Flor Solitarias a tapar la labor legal, cosa que fan tot seguit, i en donen part l'11 
d'octubre de 1857 a l'alcalde Josep Oliveras, per tal que els estengui l'oportuna cer- 
tificació. 10 

Continuen els avenços en matèria legislativa. Partint de la llei de mines del 
1849, el govern en promulga una de nova el 6 de juliol de 1859. Aquesta llei reafir- 
mava la propietat de les mines per part de l'Estat, autoritzant tothom a fer investiga- 
cions mitjançant sondatges, regulant les concessions, tot distingint les d'investigació 
de les d'enregistrament, i establint dues classes d'impostos: un de fix per cànon de 
superfície i un altre de proporcional segons el mineral beneficiat. El 5 d'octubre 
d'aquell any es va publicar un reglament per al degut compliment d'aquesta llei. 

El 31 de gener de 1861 tenim notícia d'una nova mina ques la qual 
tindrà una història més llarga que totes les altres vistes fins ara. 

Es tracta de la mina de coure anomenada 4 Venturax, enregistrada per Antoni 
Rivas, i situada a la muntanya de Sant Pere Màrtir, en terrenys del Sr. Marquès (sic) ' 
d'Almenara Alta. 1 

Com en els altres casos precedents, l'alcalde Josep Carbonell rep el 31 de 
gener de 1861 un ofici del govern-de la província, notificant-li l'alta d'aquesta mina 
i encarregant-li que dugui a terme els tràmits de rigor. 

El ban informatiu és fixat al públic per espai de nou dies, i es torna formalitzat 
al Govern Civil el dia 27 de febrer.12 


9. AHM, carp 234-11, llig. 112, doc. 172. 
10. ABM, carp. 234-11, llig. 113, doc. 113. 


11. Es tracta de la mateixa finca referida a la nota 3. Els seus propietaris també han posselt els títols de 
ducs d'Almenara Alta, comtes de Darnius o marquesos de la Lapilla, entre altres. 


12. AHM, carp. 234-11, llig. 110, docs. 1801 181. ó 

Sembla que l'enregistrament fet per Antoni Rivas no devia ser més que una 
Operació especulativa, ja que trobem que, a començaments d'abril, la titularitat de la 
mina 4 Ventura ha estat endossada a Isidre Calderón i Companyia, que són els qui 
comencen els treballs extractius. 13 

No és aquesta l'única minà santjustenca de la qual es fa càrrec la companyia 
d'Isidre Calderón. També es reprenen els treballs a la mina 4La Flor Solitariax, que 
havia estat abandonada i tapada per la companyia d'Antoni Carbó uns quatre anys 
abans. 

Els resultats obtinguts per Calderón a aLa Flor Solitarias són pràcticament els 
mateixos que va obtenir la companyia presidida per Carbó, i veiem que un altre cop 
torna a ser abandonada. Aquesta mina és donada de baixa al Registre d'Hisenda en 
el primer trimestre de 1861, i la concessió és declarada oficialment caducada el 4 de 
febrer de 1861 per ordre del governador civil de la província. 4 

Poca cosa devia fer la companyia d'Isidre Calderón a la mina a'Ventura:, per- 
què ens consta que, a mitjan 1861, la mina és traspassada a una nova societat presi- 
dida per Josep Sistachs. Aquest Sistachs és veí de Barcelona, i viu al número 2 del 
Pla del Palau. 15 

El 15 de juliol de 1861, Sistachs comença a pagar a Hisenda el cànon de 75 
rals trimestrals que corresponen a la mina per drets de superfíciel6, encara que la ti- 
tularitat definitiva, no la tindrà fins catorze mesos més tard. 

El 16 de juliol de 1862, Valentín Cabello, cap de la Secció de Foment del go- 
vern de la província (encarregada dels afers de mines) envia a l'Ajuntament de Sant 
Just una ordre encomanant-los que, en el termini de 60 dies, donin possessió de la 
mina 4Venturay a Sistachs. 7 

Seguint aquestes instruccions, el 12 de setembre, es presenten a l'emplaça- 
ment de la mina l'alcalde, Josep Carbonell, el secretari de l'Ajuntament, Pau 
Canals, i el mateix Josep Sistachs en representació de la societat explotadora, per 
donar a aquest darrer la possessió de la mina amb les formalitats de rigor.i 


13. Arxiu de Ja Corona d'Aragó (en endavant ACA), signatura MN-468 (Cuentas Corrientes por Derecho 
de Superficie), fol. 1 


14. AHM, carp. 234-11, Hig. 114, doc. 198. 

15. ACA, sign. MN-468, fol. 107. 

16. Ídem. 

17. ABM, carp. 234-11, llig. 114, doc. 221. 

18. AHM, Actes Ajuntament 1862, 12 de setembre. 

Exportació del mineral 


Miquel Ribas succeeix a Sistachs en la presidència de tal societatl9. Sembla 
que la gestió duta fins llavors a la mina ha estat profitosa, i el material extret ha anat 
acumulant-se progressivament. Aquests materials aniran destinats a l'exportació, 
car no hi ha pràcticament en tot l'Estat cap indústria transformadora adequada. 

Aquest fenomen es produirà durant tot el segle XIX fins ben entrat el segle XX, 
com bé ho comentava un conegut economista francès de finals del segle passat: 4La 
desgràcia actual d'Espanya és que gairebé tots els minerals de ferro i de coure ex- 
trets del seu subsòl, per companyies estrangeres, estan destinats a l'exportació... 
Aquests minerals són embarcats generalment en vaixells anglesos i a deixen en te- 
rritori espanyol només que una part ínfima del seu valor comerciabv20 

Sobre aquest mineral a exportar, Hisenda es disposa a cobrar l'impost fix que 
marca la llei. El 3 de juliol de 1863 autoritzen Miquel Ribas a transportar els pro- 
ductes obtinguts a la mina cap al port de Barcelona, encarregant a l'alcalde de Sant 
Just, Gaspar Petit, que controli el pes del lo EaL amb instruccions de donar-los tot 
seguit compte del resultat de la seva gestió.2 

Des del 7 de juliol fins al 8 d'agost es produeix el transport des de la mina 
4 Venturas fins als magatzems de la societat Dilivyn y Compafiía, situats al número 
8 del carrer dan d la Barceloneta, on el mineral és emmagatzemat en espera del 
seu embarcament.22 Amb V'ajut d'un interventor especial de mines, és controlat el 
pes del material dut a embarcar: 198 quintars, 1 arrova i 20 lliures (una mica més de 
9 tones: certament, ben poca cosal). 

Es desconeix el port de destí del mineral procedent de la mina 4 Venturar, però 
cal comptar que segurament seria algun punt d'Anglaterra o de Bèlgica, ja que 
aquestes eren les destinacions més freqients de la major part del mineral brut que 
llavors s'embarcava. 


Decadència de la mina Ventura 


Acabada aquesta operació exportadora, la mina cau en un període d'estanca- 
ment del qual ja no tornarà a sortir. 

Miquel Ribas és succeit en la presidència de la societat explotadora per Josep 
Vilaplana, que viu a la plaça del Regomir 5, 3er pis, de Barcelona.23 
19. ABM, carp. 234-11, llig. 114, doc. 250. 


20. THÉRY, Edmond, (cap de redacció de l'Économiste Européen) La situation économique et financière 
de l'Espagne, París, 1899. 


21. ABM, carp. 234-11, llig. 114, doc. 250. 
22. AHM, carp. 234-11, llig. 114, doc. 251. 
23. ACA, sign. MN-468, fol. 107. 

Com indicàvem abans, ja no tenim constància del possible mineral extret a la 
mina sota la presidència de Vilaplana. Les úniques dades que tenim sobre aquest pe- 
ríode demostren que es va pagant regularment a Hisenda el cànon per drets de su- 
perfície, que suposa la quantitat de 300 rals l'any.4 

L'any 1864 hi ha un nou canvi a la presidència, i qui passa a ocupar tal càrrec 
és Alexandre Barret, que viu a Barcelona, al carrer de Ferran VII, núm. 27. Barret 
continua pagant regularment a Hisenda, tal com havien fet els seus predecessors, 
fins a arribar a l'any 1867, en què es produeix el darrer pagament.29 

Durant aquests darrers anys, el Govern haurà anat desacreditant-se progressi- 
vament, sobretot amb motiu de la gran crisi econòmica soferta l'any 1866, de la 
qual l'Estat no se'n sortirà del tot fins a l'any 1869, i que precipitarà l'esclat de la 
Revolució de setembre de 1868 i la caiguda d'Isabel II, que va marxar a l'exili. 

El nou govern es disposa a efectuar una estadística minera, tal com ja s'havia 
anat fent abans d'una manera més o menys regular. 

A començaments de 1869, l'alcalde de Sant Just, Ramon Marca, rep un ofici 
provinent del governador civil en el qual se li demana que ompli un imprès per 
donar detalls sobre les diverses explotacions mineres que hi puguin haver al nostre 
poble, per a confeccionar-ne l'estadística. 26 

En aquells moments, totes les altres mines que havíem vist abans estan cadu- 
cades i abandonades. Només es manté la 4Venturar, encara que ja fa temps que no 
s'hi fan treballs extractius. 

De la resposta que Alexandre Barret dóna al quiestionari que li presenta l'al- 
calde, veiem que la mina no disposa de cap màquina de vapor, i que no s'hi efectua 
cap extracció. Pel que fa al nombre d'operaris emprats, només n'hi ha un que hi és 
tot l'any (possiblement és el vigilant), el sou del qual és de 10 rals diaris.27 

Es pot considerar que aquest operari, sense fer cap treball productiu, estava 
molt ben pagat, si ho comparem amb els jornals que es pagaven als miners en altres 
indrets de l'Estat. A la província d'Almeria, per exemple, un miner cobrava la 
irrisòria quantitat de 6 rals diaris, i aquests encara d'una manera irregular. A més, 
d'aquest miserable jornal, n'eren descomptats uns 78 cèntims diaris en concepte 
d'alimentació i vestits.28 

Aquesta serà la darrera vegada que es té notícia que a la mina 4 Ventura hi ha 
algun tipus d'activitat, encara que mínima. A partir d'aquest moment, la societat ex- 
plotadora desapareixerà sense deixar ni rastre. 


24. ACA, sign. MN-2916, fol. 37. 

25. ACA, sign. MN-2916, fols. 37, 62 i 93. 
26. AHM, carp. 234-11, llig. 110, doc. 167. 
27. AHM, carp. 234-11, llig. 110, doc. 166. 


28. DELAMARRE, Casimir, 4La province d'Almérie économique et sociales, separata del Bulletin de la 
Société de Géographie, París, juny i juliol de 1869. 

Inactivitat 


El 5 d'abril de 1872, ja en temps d'Amadeu de Saboia, l'Ajuntament rep de la 
Secció de Foment del govern de la província un nou qiiestionari. L'alcalde, Josep 
Llacuna, ja no el contesta, perquè a la mina 4Venturav ja no hi queda ningú.22 

Sense notícies de la darrera mina que ens quedava, entrem ara en un període 
de total falta de noves sobre qualsevol possible represa de la mineria al nostre 
terme. 

Transcorre l'efimera Primera República i arriba la Restauració sense que es 
torni a parlar de cap reactivació de la mineria santjustenca. Ni tan sols els organis- 
mes oficials escriuen reclamant noves sobre els qui varen desaparèixer. 

No és fins el 19 de gener de 1878 que es reprenen les notes del Govern Civil 
demanant dades sobre l'estat de les mines santjustenques. Càstor Ibúfiez de 
Aldecoa, governador de Barcelona, envia un ofici a l'alcalde, Francesc d'Assís 
Cardona, demanant-ne informació. No hi ha constància que tal ofici fos contestat. 
En tot cas, res no havien de dir al respecte. 20 


Interès renovat pel plom. Joan Litran 


A la segona meitat d'aquell any, apareix al nostre poble un nou personatge in- 
teressat per la possible riquesa minera del nostre terme. Es tracta d'un jubilat barce- 
loní anomenat Joan Litran Gonzàlez, que, després d'haver prospectat el sector on 
havien estat enregistrades les mines anteriorment conegudes, demana la concessió 
d'una nova mina de plom a la qual posa el llavors moderníssim nom de 
4Fonógrafox (el fonògraf havia arribat al nostre país tot just l'any abans). 

Aquesta mina és demarcada l'1 de juliol, i firma tal demarcació l'enginyer de 
mines i notable geòleg Josep Maureta.31 

El primer d'octubre de 1878 Leandro Pérez, com a governador de Barcelona, 
li concedeix la propietat de Ja nova mina en nom de sa Majestat Alfons XII.32 

Hisenda està a l'aguait, i l'11 de juliol de 1879, l'Ajuntament de Sant Just rep 
una nota de l'Administració Econòmica de Barcelona demanant notícia de l'existèn- 
cia de tal mina. 33 

El 4 d'agost es rep una nova comunicació, aquest cop de la Secció de Foment 
del Govern Civil, on es demana que informin si estan en explotació o no tant la 
nova mina 4Fonógrafox com la vella mina 4'Venturax, de la qual ningú no té cap no- 


29. AHM, Correspondència 1872, 5 d'abril. 

30. AHM, Correspondència 1878, 19 de gener. 

31. RPELL, tom 484, llib. 17, finca 273, inscripció 2. 
32. Ídem. 

33. AHM, Correspondència 1879, li de juliol. 

tícia des de fa molt de temps. Aquesta nota és contestada negativament l'11 
d'agost. 34 

Litran enregistra altres tres mines de plom al nostre terme, segons consta en 
altres tantes comunicacions rebudes al mateix temps (19 de maig de 1879) pel nos- 
tre Ajuntament. Els curiosos noms posats per Litran a aquestes mines són respecti- 
vament dRiqueza Positivar, Mi Suefios i APor Si Acasos.39 

En aquestes tres darreres mines enregistrades per Litran, ben poca cosa es 
farà. Ni tan sols a Hisenda n'hi haurà constància. 

La que aparentment sembla tenir més possibilitats és la mina 4Fonógrafo:, 
però Litran és ja un home gran i no es veu capaç de fer-se càrrec tot sol de la seva 
explotació. 

És per això que convenç a Ricard Roca Molina, comerciant i veí de Barcelona, 
per fundar una societat dedicada a la seva explotació. La nova societat, anomenada 
Britànica, es constituirà segons escriptura atorgada el primer de març de 1879 pel 
notari de Barcelona Josep Galp.36 

Hisenda continua insistint a l'Ajuntament de Sant Just amb la petició d'infor- 
mació sobre l'estat de les mines santjustenques que els consten: la eVentura) i la 
4Fonógrafos. El 12 de febrer de 1880 Joan Oriol, cap del Negociat de 
Contribucions de l'Administració Econòmica de la Província de Barcelona, envia 
un nou ofici a l'alcalde Gaspar Modolell preguntant-li si ambdues mines estan o no 
en explotació, i en cas afirmatiu, demanant detalls sobre les quantitats de mineral 
extretes37. L'Ajuntament no en té cap notícia, i no hi ha resposta. 

La flamant societat Britànica no arribarà mai a començar els treballs extractius 
a la mina 4Fonógrafox (en un reconeixement fet actualment sobre el terreny, només 
hem pogut apreciar un petit sondatge de menys d'un metre cúbic). 

Mentrestant, un nou prospector ha aparegut a Sant Just. Es tracta de Valentí 
Vintró i Sagalés, veí de Barcelona, que enregistra també una mina de plom a la qual 
posa el nom d'eAgatax, segons es desprèn de l'ofici que la Secció de Foment del 
Govern Civil envia al nostre Ajuntament (per tal que es doni publicitat al correspo- 
nent ban durant els 60 dies que estipula la llei).38 

Aquesta mina 4Agatas tindrà al menys una vida de quatre anys. D'això, en 
tenim constància pels pagaments del cànon de superfície fets a Hisenda. Aquests 
drets, que ascendien a 80 pessetes l'any, seran pagats fins al 1886.32 No hi ha, però, 
. Cap notícia sobre els possibles resultats extractius. 


34. AHM, Correspondència 1879, 4 d'agost. 

35. ABM, Correspondència 1879, 19 de maig (3 documents). 
36. RPELL, tom 484, Hib. 17, finca 273, inscripció 3. 

37. AHM, Correspondència 1880, 12 de febrer. 

38. AHM, Correspondència 1880, 5 de gener. 

39. AHM, Correspondència 1882, 5 de gener. 


-82- 


LA MINERIA EXTRACTIVA A SANT JUST DESVERN 


La reial ordre de 12 d'abril de 1881 ordena en la seva 42 disposició que es 
torni a confeccionar una Estadística Minera, tal com s'anava fent temps abans. En 
virtut d'aquesta disposició, la Secció de Foment del Govern Civil encarrega a l'al- 
calde, Miquel Mallol, que lliuri els corresponents formularis als titulars de les tres 
mines santjustenques de les quals es té constància (eFonógrafor, 4Agatax i l'antiga 
4 Venturas). No sabem el resultat obtingut d'aquesta gestió, però és de suposar que 
no es va poder realitzar completament, al menys pel que fa a la mina 4'Venturax, 
perquè els seus propietaris havien desaparegut ja feia temps. 


La segona afebres del coure 


Una nova mina apareix al nostre terme. 

El seu titular és Enric Llopis i Serra, president d'una companyia dedicada a 
l'explotació de mineral de coure anomenada Sociedad de Productos Químicos, amb 
despatx al número 23 del carrer Montcada, a Barcelona. Aquesta companyia té en- 
registrades diverses mines cupríferes situades principalment a Sant Vicenç de Sarrià 
i a Sant Gervasi.40 

La nova mina santjustenca, també de mineral de coure, és situada molí a prop 
de la mina 4Fonógrafos, concretament al paratge conegut amb el dem dE bosc de 
Can Baró o bosc del Duc d'Almenara Alta i rep el nom de 4Casualidadytl 

L'enginyer de mines i alhora prestigiós geòleg Silví Thos i Codina (coautor 
amb Josep Maureta de l'estudi Descripción Física, Geológica y Minera de la 
Provincia de Barcelona) és qui signa la demarcació d'aquesta nova mina l'1 de fe- 
brer de 1885. 

El primer d'abril de 1885 Cayo López Fernàndez, com a governador de 
Barcelona, concedeix a Llopis la propietat de la mina. Poc després, el 18 de maig, 
dóna les instruccions a Palcalde Gaspar Modolell per tal que segueixi els tràmits de 
rigor. El ban és fixat al públic el 20 de maig, i es remet al Govern Civil el 30 de ju- 
liol comunicant que no s'ha observat cap incidència.42 

Josep Carbonell succeeix a Gaspar Modolell al capdavant del consistori sant- 
justenc. Durant el seu mandat es reben dues notificacions més del governador civil, 
corresponents a d'altres tantes noves mines enregistrades a Sant Just. 

La primera d'elles és notificada a l'Ajuntament el 15 de febrer de 1886. És 
una mina de coure enregistrada per Lluís Marquina i Distu i duu el nom de eNueva 
Casualidado 3. La segona és notificada el 28 de setembre del mateix any. També és 
de coure, i té el nom de 4Montanera:. El seu titular es diu Feliu Alexandre Sol4.44 


40. ACA, sign. MN-229, fol. 277. 
41. RPELL, tom 484, llib. 17, finca 273, inscripció 4. 


42. AHM, Correspondència 1885, 18 de maig. 
43. AHM, Correspondència 1886, 15 de febrer. 

En ambdós casos l'Ajuntament segueix els tràmits que marca la llei, i passats 
60 dies, torna al Govern Civil els bans respectius diligenciats. D'aquestes noves 
mines, però, no en tomarem a tenir cap més notícia. 


El final de ja mina 4Venturax 


Mentrestant, a Hisenda ha anat acumulant-se el deute de la mina aVenturax 
per drets de superfície. Aquest deute, a la fi de l'exercici econòmic de 1882-83 as- 
cendia a la llavors força elevada suma de 768 pessetes i 75 cèntims.49 

Potser per aquest motiu, el 29 de gener de 1884, es rep a l'Ajuntament un ofici 
enviat per Fermín Coronado, funcionari de l'Administració de Contribucions i 
Rendes de Barcelona, en el qual es demana informació esin dar lugar a recuerdo al- 
gunos sobre qui és l'actual propietari de la mina 4 Venturax, quin és el seu domicili i 
si saben si la mina està en explotació. 16 

Res de positiu no els fou contestat, i així veiem que en el compte d'Hisenda, el 
pressupost corresponent a 1885-86 duu l'anotació de: aSin Sefiass. 

El deute total de la mina cVenturao era ja el 5 de juliol de 1886 de 1.028 ptes. 
amb 95 cèntims. Es llavors quan al Govern Civil s'inicien els tràmits per a donar de 
baixa aquesta mina, que és declarada oficialment caducada per manca de pagament 
el 15 de desembre de 1886, i s'insereix daca decret al Butlletí Oficial de la 
Província del 19 de desembre del mateix any. 47 

Encara tindrem una darrera notícia sobre la fi de la mina 4Venturas: un cop 
declarada oficialment caducada, en virtut del previst per la llei, es va posar la con- 
cessió a subhasta per tres cops consecutius, no havent-se presentat ningú a licitar. 
Acabat aquest tràmit, el governador civil de Barcelona, Lluís Antúnez, per decret 
El Lé juliol de 1889 va declarar franc i enregistrable el terreny d'aquesta conces- 
sió. 


L'administració d'Hisenda de Sant Feliu 


A punt d'entrar a la darrera dècada del segle, comença a actuar a la veina vila 
de Sant Feliu una administració subalterna d'Hisenda. 
El 7 de novembre de 1889, Antoni Valls, funcionari d'aquesta administració, 


44. AHM, Correspondència 1886, 28 de setembre. 
45. ACA, sign. MN-229, fol. 35. 

46. AHM, Correspondència 1884, 29 de gener. 
47. ACA, sign. MN-229, fol. 35. 


48. Boletín Oficial de la Provincia de Barcelona, divendres 19 de juliol de 1889, pàg. 1. 

envia un ofici a l'alcalde Miquel Mallol demanant el nombre de mines que existei- 
xin en explotació al nostre poble i detalls sobre la classe, la quantitat, el valor i la 
destinació dels minerals extrets. 9 

Ja no queden mines a Sant Just, i aquest ofici no és contestat. 

Per això, Joan Fàbregas, cap de l'anterior funcionari, envia el 27 de novembre 
una nota a l'Ajuntament comminant-los a espores en el termini de tres dies, i 
amenaçant-los amb una multa en el cas de no fer-ho. 

Segurament l'Ajuntament informaria llavors dels motius del silenci, ja que no 
tomen a insistir en aquest punt. 


Les darreres mines 


Ens trobem ja a començaments del present segle, i veiem com apareix una 
nova temptativa de revifament de la mineria local. El 21 d'abril de 1903, l'enginyer 
en cap del Districte Miner de Barcelona i Girona, Lluís Marià Vidal i Carreres, per 
ordre del Govern Civil, notifica a l'alcalde Josep Carbonell que ha estat enregistrada 
a Sant Just una nova mina, aquest cop de ferro, anomenada aHildebrando-, de la 
qual és titular Pere Gotarra i Codolar.2 

Com en els casos anteriors, l'Ajuntament haurà de publicar un edicte i tornar- 
lo diligenciat, no al Govern Civil, com abans, sinó a la Prefectura del Districte 
Miner, situada a Barcelona, al carrer Diputació 382, entl. 1". Potser per manca de 
pràctica, l'Ajuntament s'oblida d'acomplir aquest tràmit, i Vidal haurà de reclamar- 
ho el 7 de juliol. Aquell mateix dia es dóna la resposta reclamada. 92 

El 3 de juny d'aquell any, es reben notícies de dues noves mines al nostre 
poble. Ambdues han estat enregistrades per Josep Carulla i Pané. Una d'elles és de 
plom i es diu dPoderosas. L'altra és de coure i es diu eJosefinass3. L'Ajuntament 
torna el 13 de juliol tots dos edictes diligenciats. D'aquestes mines del 1903, com de 
tantes altres del nostre terme, tampoc no es tindran més notícies. 

Una tardana iniciativa per a endegar una pretesa explotació a Sant Just, la tro- 
bem l'any 1922. L'11 de març, Francesc Fonrodona, enginyer cap del Districte 
Miner, notifica a l'alcalde Ferreol Navarra que Rafael Cendrera ha enregistrat una 
mina de ferro anomenada eMaria Juanita 38524. L'Ajuntament segueix el tràmit de 
rigor, i toma l'edicte a la seu del Districte Miner, traslladada al carrer de Llúria 
núm. 125. 


49. AHM, Correspondència 1889, 7 de novembre. 

50. AHM, Correspondència 1889, 27 de novembre. 

51. AHM, Correspondència 1903, 21 d'abril. 

52. ABM, Correspondència 1903, 7 de juliol. 

53. AHM, Correspondència 1903, 3 de juny (2 documents). 
54. AHM, Correspondència 1922, 11 de març. 

A aquesta darrera mina tampoc no prosperarà i la seva memòria anirà ràpida- 
ment a ajuntar-se amb la de totes les altres que hem anat veient en aquest petit estu- 
di, perdent-se quasi completament en la nebulosa de l'oblit. 


Apèndix 


Vestigis d'aquell passat miner que han arribat al nostre temps 


Com hem indicat, i també s'endevina, moltes de les mines que s'enregistraren 
al nostre poble no van arribar mai a ser explotades. D'altres, però, Sí que ho foren en 
més o menys grau, i, tot cercant per indrets sovint amagats del nostre terme, encara 
es poden trobar les seves restes. 

La manca de dades sobre l'exacte emplaçament de les mines estudiades o la 
imprecisió sobre quina era la seva real ubicació fan, ara per ara, pràcticament im- 
possible d'associar la major part de les restes localitzades amb les mines concretes 
que en el seu moment s'explotaren. 

Es per això que la major part dels casos que exposem a continuació, ens hem 
reservat d'identificar-los amb cap de les mines conegudes documentalment. El 
camp de la investigació és sempre perfectible i cal considerar que en tot moment 
poden aparèixer noves dades que ens permetin de confirmar tal relació... 

Com dèiem, les restes d'aquelles mines que han arribat al nostre temps i que 
hem pogut localitzar són les que a continuació detallem. 


1) El pou del Vernís 


Aquesta cavitat fou destruida durant la segona meitat de l'any 1971. 

Es trobava situada al vessant santjustenc de la muntanya de Sant Pere Màrtir, 
al cantó superior de l'anomenada Plaça de les Bruixes i molt propera a la font de la 
Mandra (aquesta última ja en terme d'Esplugues). 

Originàriament la cavitat havia tingut un altre aspecte, molt més gran que 
quan nosaltres la vàrem explorar. Aquest canvi de forma i dimensions fou degut a 
l'acumulació d'enderrocs produits durant les obres realitzades amb motiu de la 
construcció de la pista que duu des de la Ciutat Diagonal d'Esplugues a l'esmentada 
plaça, i de l'empedrament d'aquesta darrera. 

La cavitat constava d'un embut en rampa de 40. que ens portava a un estret 
forat, i que donava pas a l'autèntic pou. La base d'aquest pou era una petita sala tota 
plena d'enderrocs provinents de l'exterior. Als racons s'observaven començaments 
de galeries que possiblement ens haurien dut cap a nivells inferiors o cap a una boca 
de sortida a l'exterior situada a la part alta del torrent Bo, però que resultaven im- 
practicables pels materials que les obstrujen. En un nivell una mica més elevat es 
trobava una petita galeria d'orientació S20YV-N20E. 

L'accés pel torrent Bo moria al cap de pocs metres, totalment colgat d' ende- 
rrocs. El desnivell de boca a fons d'aquesta cavitat era, quan la vàrem topografiar 
(març de 19/70), de 19,50 metres. 

Era excavada en pissarres bituminoses, entre les quals destacaven les vetes de 
pedra galena (sulfur de plom), que probablement van motivar la seva excavació. 

A l'indret on hi havia la boca d'aquest pou, actualment dins del clos d'un club 
de tennis, encara es poden observar les traces d'aquestes vetes de pedra galena. 


2) Mina del Torrent de l'Infern 


Cavitat situada al peu de la Muntanya Pelada, a la riba esquerra del torrent de 
l'Infern (curs alt del torrent de la Font del Rector, més amunt de l'Itinerari de la 
Natura), i a pocs metres per damunt del llit de la riera. La seva petita boca sensible- 
ment triangular, gairebé reblerta per terres de procedència al.lòctona, dóna pas a una 
galeria regular d'1,90 m d'alt per 1,30 m d'ample. 

Aquesta galeria presenta un recorregut de 33,25 m, que acaba en una nova 
obstrucció similar a la de la boca, i arriba a reblir tota la galeria. Hi ha possibilitats 
de continuació a l'altre cantó, confirmades en els treballs de desobstrucció que 
vàrem realitzar en el seu moment. 

A l'exterior, i sobre la vertical del curullament terminal, hi ha un pou taponat, 
íntimament relacionat amb la mina (és de suposar que aquest embús sigui el mateix 
que talla la galeria). 

No hem observat, ni dins de la galeria ni en l'exterior, cap traça del possible 
mineral que va motivar tal excavació. Les mostres de material obtingudes, un cop 
analitzades, han resultat ser de fil.lita clapada, la qual no és mena de cap metall ex- 
plotable. , 


3) Cata del Torrent de l'Infern 


És un petit sondatge de reduides dimensions, situat a la dreta hidrogràfica del 
. torrent de l'Infern, a un centenar de metres de l'anterior cavitat, tot remuntant el to- 
rrent. 


Els materials on és excavada són picat idèntics als abans descrits. 

4) Excavació a cel obert sota el coll meridional de la muntanya Pelada 


Es tracta d'una àmplia excavació amb aspecte de pedrera, al fons de la qual hi 
ha indicis de galeries excavades, molt desfigurades, però, pels moviments de terres 
causats per una recent repoblació forestal. 

D'aquí surt un camí de carro (per al transport de materials) mig perdut, que, 
fent ziga-zagues, duu fins al coll abans esmentat, on es trobava amb l'antic camí de 
Vallvidrera. 

Els materials obtinguts als possibles inicis de galeries han resultat ser cornu- 
bianita i fil.lita clapada, que, com hem vist, no són mena. 

La resta de l'excavació ha estat feta en un dic pòrtir granític, material frequent- 
ment utilitzat per a fer carreus, la qual cosa pot fer suposar que aquesta explotació 
fos tan sols una pedrera per a la construcció. Queda, però, el dubte sobre la raó dels 
inicis de galeries. 


S) Excavació a cel obert prop del coll de Can Cuiàs 


Situada al costat nord de la carretera de Molins de Rei a Vallvidrera, a l'altura 
del Em 10,700 i tot just a la capçalera del torrent que baixa cap a can Merlès. 

Aquesta excavació, de considerables dimensions, es troba dins d'una finca par- 
ticular, tancada amb filats metàl.lics. Des de l'exterior hom pot apreciar ben poca 
cosa, ja que una gran part de l'excavació ha quedat coberta per una tartera de mate- 
rials procedents dels terrenys superiors i a la resta hi predominen les bardisses. 

Testimonis orals ens han manifestat que dins d'aquest clos es podia observar la 
boca d'una galeria de mina, i que hi havia traces de malaquita (carbonat bàsic de 
coure). Aquest mineral és molt freqiient com a producte d'alteració en tots els dipò- 
sits naturals d'aquest metall. 


6) La font del Ferro 


Pràcticament és coneguda per tothom. És situada a la capçalera del torrent del 
mateix nom. 

Es tracta d'un conjunt d'afloraments prou visibles de pirita (sulfur de ferro) i li- 
monita (òxid de ferro). Hi ha indicis de prospecció o d'excavació a cel obert, també 
un petit terrer ric en òxids de ferro. 


7) Mina de la font del Ferro 
És situada al costat de l'anterior tocant a un camí, mig tapada per les bardisses. 


La seva boca, sensiblement ovalada, de metre per metre i mig, dóna pas a una 
curta galeria de 9 metres, amb un petit canvi de direcció al seu sector terminal. 

És excavada en llicorelles bituminoses i no s'ha pogut localitzar dins de la ga- 
leria cap veta d'altres minerals. A l'exterior, però, són prou visibles els afloraments 
de limonita. 


8) Mina 4Fonógrafox 


És l'única mina que hem pogut localitzar a partir de les notes documentals de 
demarcació. 

Es troba situada al capdamunt de l'entrecanal que separa els torrents de la Font 
del Ferro i de la Font del Rector, a pocs metres de l'antic camí de Sant Pere Màrtir a 
Vallvidrera, i relativament propera a la mina coneguda antigament amb el nom de 
4Eusebiax i més modernament de a Virgen de Davalillosx, ja en terme de Barcelona. 

Consisteix tan sols en un aflorament metàl.lic entre les pissarres negres siluria- 
nes d'aquell indret, on es pot apreciar un petit sondatge de menys d'un metre cúbic. 
Les mostres de mineral recollides en aquesta mina contenen una certa quantitat d'ò- 
xids de ferro, tot i que, en el seu temps fou declarada com a mina de plom. . 


9) Mina del Torrent de Can Biosca 


Situada al vessant nord-occidental del turó del Temple, a la dreta hidrogràfica 
del primer afluent per l'esquerra del torrent de Can Biosca, a mitja altura del llom 
que separa ambdós torrents. I 

Es tracta d'una petita excavació amb aspecte de sondatge prospectiu. 
Franquejant la seva boca, hom accedeix per la dreta a una petita cambra de 2 metres 
de llarg per 1,30 d'alt. 


La cavitat és excavada en pissarres bituminoses del Silurià, on són prou visi- 
bles els afloraments de limonita. 


10) Pou d'extracció del Torrent de Can Baró 

Situat a les immediacions del Pou del Vernís, la qual cosa fa suposar una pos- 
sible relació entre ambdues cavitats. 

Boca d'1,20 m de diàmetre per uns 5 o 6 m de fondària. 

Al seu costat hi ha un terrer d'escòries, on els materials són idèntics als de la 
cavitat veina. 


11) Excavació a cel obert del Torrent de Can Baró 


Situada pràcticament a la capçalera del Torrent de Can Baró, a la seva dreta 
hidrogràfica. I 

Rebaix a cel obert d'uns 6 m de fons per Un front de 2,5 m al final del qual 
s'endevina una continuació en galeria subterrània, impracticable per estar totalment 
colgada. 


En els materials del front d'excavació hom distingeix clarament una veta de 
mineral de ferro que segurament motivaria l'extracció. 


Equiistòncia de les cotbés de nvellz 25m 


3 És 
ens N 4 s0m. 


sia ASHGIULIÀ (2), calcàries, 
QUATERNARI ASMGILLIÀ i roques jecòniques, 1t 


SILURIÀ BASAL (2) pissarres. 
pissarres amb quarsites (a) 


Es) i dolerites (b) É 
SILURIA PISSARRÓS j DICS DE PÒRFIR 


DATA: 1990 

FONT: Grup espeleològic Rats Penats. El. laboració pròpia a partir de: 

a) aPlano topogràfico del Area Metropolitana de Barcelonas, escala 1:10.000, full 
VIU-012. Sant Just Desvern. 

b) Mapa geològic del vessant meridional de la Serra de Collcerola, per R. Genova, 
M. Julivert, H. Duran, i J. Soldevila, publicat a História Natural dels Paisos 
Catalans, Volum 1, pàg. 177. 

c) Anotacions fetes sobre el terreny. 

TEMA: Mapa geològic del sector septentrional del nostre temps, amb indicació de 
l'emplaçament de les restes de mines localitzades. 

EL POU DEL VERNÍS 
TOP.: J. JIMENEZ - J. OCHOA 


DIB.: 4. OGHOA : 
MARÇ - 1970 


DATA: Març del 1990 
FONT: Grup espeleològic Rats Penats. 
TEMA: El desaparegut Pou del Vernís (n2 1 del present catàleg). 

IE IU ET LI TA 


LA MINERIA. EXTRACTIVA A 
SANT, JUST, .DESVERN 


EQUIP TOPOGRAFIC — MIOUEL GARCIA 
guir OCN0A 


FRANCESC RIERA j 

DIBUIX: MIOVEL GARCIA 
TEA ANICAUENT 25-01-1986 
ss larmsó aa cor 73-10-1599 


MINA DE LA FONT DEL FERRO 
(núm. 7 del catàleg) 


aa ap 


seccions 
vi I ) 


planta 


DATA: 13 d'octubre de 1989 
FONT: Grup espeleològic Rats Penats. 
TEMA: La mina de la Font del Ferro (n2 7 del present catàleg) 

secció long. 


/ 
DR . 

NZ x 

sé o / 
RE Qua Ç Y 

ea A gay mas, 


LA MINERIA EXTRACTIVA A 
SANT JUST DESVERN 


EQUIP TOPOGRAFIC: —JULI OCHOA 
FRANCESC RIERA 


DIBUIX: FRANCESC RIERA 


ESCALA ORIGINAL 1:25 DATA AIXECAMENT: Q3- 
I TN AIXECAMENT: 25-03-1990 
— 


MINA TORRENT DE CAN BIOSCA 
(núm. 9 del catàleg) 


GeRf. 


Sant Just Desvesn 


DATA: 25 de març 1990 
FONT: Grup espeleològic Rats Penats Ra 
TEMA: La mina del torrent de Can Biosca. 


